cyanic-selkie/wikianc huggingface dataset:
พระยาบุรีรัตน์ (เจ้าภูเกียง)
ประวัติ
เจ้าภูเกียง หรือเจ้าปูเกียง ประสูติในช่วงรัชกาลที่ 2 แห่งกรุงรัตนโกสินทร์ เป็นราชโอรสในพระยาคำฟั่น เจ้าผู้ครองนครเชียงใหม่องค์ที่ 3 และเจ้าผู้ครองนครลำพูนองค์ที่ 1 กับหม่อมคำหล้า มีพี่น้องร่วมพระบิดาพระมารดาเดียวกัน 1 องค์คือ เจ้าธรรมเสนา
เจ้าภูเกียง ได้รับแต่งตั้งเป็นพระยาบุรีรัตน์เมืองเชียงราย ถือศักดินา 800 ไร่ ซึ่งเมืองเชียงรายเป็นเมืองขึ้น ชั้นที่ 1 ของนครเชียงใหม่
พระยาบุรีรัตน์ (เจ้าภูเกียง) ถึงแก่กรรมในช่วงต้นรัชกาลที่ 5
เต่เหลียว
ที่มาของชื่อ
ขนมแต่เหลี่ยว แต้เหลี้ยว หรือที่คนไทยเรียกขนมจันอับ เป็นขนมประเภทหนึ่งที่กินคู่กับน้ำชาของจีน และก็ใช้ในพิธีกรรมต่าง ๆ เช่นไหว้เจ้า งานแต่งงาน งานมงคล ฯลฯ จับอับ เป็นชื่อกล่องใส่ขนมชนิดหนึ่ง ไม่ใช่ชื่อขนม หมายถึงกล่องใส่ขนมแห้งของจีน เอาไว้ถวายหรือไหว้เจ้า จับอับ  เพี้ยนมาจากภาษาจีนแต้จิ๋ว ว่า  เจ่งอั๊บ หรือ จิ๊งอับ (敬盒/饌盒/薦盒) ส่วนขนมเรียกว่า แต่เหลี่ยว หรือ แต้เหลี้ยว (茶料) ซึ่งหมายถึง ขนมแกล้มน้ำชา
บางครั้ง ก็เรียกขนมแต้เหลี้ยวว่า จับกิ้ม (什錦) แปลว่า หลายหลาก หรือรวมกัน ปนกัน เพราะกล่องขนมหนึ่งกล่องก็มักจะมีขนมแต้เหลี้ยว 4-5 อย่างจากจำนวนทั้งหมดร่วมสิบอย่างปนกัน
สู่เมืองไทย
ขนมแต้เหลี้ยว หรือขนมจันอับ สันนิฐานว่าน่าจะมีในไทยมาตั้งแต่สมัยอยุธยาแล้ว  มีเอกสารชื่อ คำให้การขุนหลวงวัดประดู่ทรงธรรม เอกสารจากหอหลวง บันทึกว่า มีพวกจีนมาตั้งโรงงานทำขนมจันอับอยู่ตลาดน้อย ใกล้ประตูช่องกุดท่าเรือจ้างข้ามไปวัดพนัญเชิง และมีพวกจีนตั้งโรงงานทำขนมเปี๊ยะ ขนมโก๋ และขนมจันอับอยู่ตลาดขนมจีนอีกแห่งหนึ่ง
จันอับในสมัยรัชกาลที่ 5หมายถึงขนม 6 อย่าง มีรายชื่อในพระราชบัญญัติอากรจันอับ ร.ศ. 111 ดังนี้คือ
1น้ำตาลกรวด 2ฟัก ถั่วก้อน ถั่วตัด งาตัด โซถึง ขนมปั้นล่ำ ขนมก้านบัวขิงเขี้ยวน้ำตาลทราย ขนมเปีย เข้าพอง ตังเม ถั่วงา ขนมโก๋ทำด้วยแป้งเข้าแป้งถั่ว สรรพจันอับ 3วุ้นแท่ง ตังเมหลอด น้ำตาลทรายเขี้ยวหล่อหลอมเปนรูปต่างๆ 4ขนมกะเลาเปาทำด้วยแป้งเข้าสาลีอันใหญ่อันเล็ก 5ไพ่กระดาษจีน แล 6เทียนไขเนื้อ
แต่เอกสารบางเล่มเรียกขนมจันอับเป็นภาษาจีนว่า“แต้เหลี้ยว” ทำให้รู้ว่า จันอับเป็นชื่อกล่องใส่ขนม ในสูจิบัตรงานสมโภชน์พระนครสมัยรัชกาลพระบาทสมเด็จพระจุลจอมเกล้าเจ้าอยู่หัวมีกล่าวถึงขนมแต้เหลี้ยว 58 อย่าง คือ
“เต้าปัง,อิ้วมั่วปัว,บีปัง,โซถึง,ตังกวยแฉะ,อิ๊วจ๊อ,เม่งถึง,เต้ายุ่น,นึ้งโก,แชะโก,เซียงเต้าทึง,ซกซา,กิมจี้เปีย,กิมเก๊กโซ,กิมโซเปีย,ฮองหงันเปีย,บีปังภู่อิ่ว,เต้าเปีย,บะเปีย,โซเกี้ยว,เบเตยโซ,กุ่ยซือเปีย,กึงกังเปีย,ฮุนเพียงโก,เกียมโก,จือถึงกัว,กังเหล็กเต้าโก,เบ๋เต้ยโก,เงกตัวโก,มี่เปา,ฮวนกัวะโซ,เล่าฮวย,ซะผ่า,ฬ่อใจ,เก๊กฮวยโก,แปะจือมั่วโก,โอจือมั่วโก,ทึ่งปัง,ทึ่งกวย,กิมหัม,ฮำคักโซ,เต้ายินไซ,บียุ่น,เกยปะโก,เปียโถ,มี่เต๊ก,เล่งมึ่งเปีย,เง่าฮุนปัง,กาเปีย,มั่วโซ,เตเปีย,บ้วยกี,เกียมกิดโซ,เฮงยิ่นโช,กวยจี้โก,ตือถึงโก,เปากวน,ลาเลกเต้าโก รวม 58 สิ่งนี้จีนเรียกว่าแต้เหลี้ยว ไทยเรียกว่าเครื่องจันอับเปนขนมสำหรับจีนไหว้ เมื่อเทศการตรุษจีน ศาจจีน ไม่ว่าตรุษศาจอันใด ต้องมีเครื่องแต้เหลี้ยวนี้กำกับทุกตรุษ ทุกศาจ โดยที่สุดแต่วันชิวอิดจับเหงา ก็ต้องมีเครื่องแต้เหลี้ยวไหว้เจ้าทุกวันๆ แลเครื่องแต้เหลี้ยวนี้เปนของรับประทานกับน้ำร้อนน้ำชาด้วยอนึ่ง ไทยจีนจะทำการวิวาหะมงคล ฤๅทำการบุญต่างๆ ก็มักใช้เครื่องแต้เหลี้ยวเปนของขันหมาก แลใส่ปากกระจาดก็มาก เครื่องแต้เหลี้ยวนี้ จีนทำขายที่ตำบลสำเพง ราคาซื้อขายที่โรงผู้ทำต้องชั่งน้ำหนักระคนปนกันทุกสิ่งหนักห้าชั่งจีนต่อบาท ราคาซื้อขายตามตลาดเครื่องแต้เหลี้ยวห่อหนึ่งหนักเจ็ดตำลึงจีนบ้าง แปดตำลึงจีนบ้าง ราคาห่อละเฟื้อง ที่เปนชิ้นเปนอันก็ขายกันอันละเฟื้อง อันละ 4 อัฐ อันละ 2 อัฐ อันละ 1 อัฐ ก็มี”
ชนิดของแต้เหลี้ยว
ปัจจุบัน ในประเทศไทยสามารถพบจันอับได้ 2 ชนิดคือ จันอับแบบแต้จิ๋วหรือกวางตุ้ง และ จันอับแบบฮกเกี้ยน
วัฒนธรรม
แต้เหลี้ยว  หรือ  จันอับ  ถือว่าเป็นขนมที่ขาดไม่ได้ในงานแต่งงานของชาวจีน และ ชาวไทย  เพราะเชื่อว่าความหวานของจันอับจะทำให้ชีวิตคู่รักกันอย่างชูชื่น จันอับ เป็นหนึ่งในส่วนประกอบของการส่งของหมั่นให้เจ้าสาว  ในส่วนของการบูชาต่างๆ ชาวจีนก็ขาดไม่ได้ที่จะบูชาด้วยจันอับ ไม่ว่าจะเป็นงาน มงคล หรือ อวมงคล  จันอับก็มีส่วนเกี่ยวด้วย  สรุปคือจันอับมีส่วนเกี่ยวข้องกับสังคมไทย และ สังคมจีน
สมเด็จพระราชินีมักซิมาแห่งเนเธอร์แลนด์
สมเด็จพระราชินีมักซิมาแห่งเนเธอร์แลนด์ (Her Majesty Queen Máxima of the Netherlands; พระนามเดิม: มักซิมา ซอร์เรกิเอตา; พระราชสมภพ 17 พฤษภาคม พ.ศ. 2514) เป็นสมเด็จพระบรมราชินีใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ และเป็นสมเด็จพระราชินีพระองค์ปัจจุบันแห่ง ราชอาณาจักรเนเธอร์แลนด์
พระราชประวัติ
สมเด็จพระราชินีมักซิมาเสด็จพระราชสมภพเมื่อวันที่ 17 พฤษภาคม พ.ศ. 2514 ที่กรุงบัวโนสไอเรส ประเทศอาร์เจนตินา ทรงเป็นธิดาในฆอร์เฆ ซอร์เรกิเอตา รมว.เกษตรในสมัยเผด็จการทหารของฮอร์เก้ วิเดลา กับมาริอา เดล การ์เมน เซร์รูติ การ์ริการ์ต ภรรยาคนที่สอง พระองค์ทรงมีพี่ชายสองคน พี่สาวและน้องสาวต่างมารดาสามคน
อภิเษกสมรส
มักซิมา ซอร์เรกิเอตา ได้เข้าอภิเษกสมรสกับเจ้าชายวิลเลิม-อเล็กซานเดอร์ เจ้าชายแห่งออเรนจ์ เมื่อวันที่ 2 กุมภาพันธ์ พ.ศ. 2545 หลังการอภิเษกสมรส เธอ ได้รับพระอิสริยยศ เจ้าหญิงแห่งออเรนจ์ ซึ่งพระอิสริยยศดังกล่าว เทียบเท่ากับ มกุฎราชกุมารี มีพระราชธิดาร่วมกัน 3 พระองค์คือ
สมเด็จพระราชินีแห่งเนเธอร์แลนด์
เมื่อวันที่ 30 เมษายน พ.ศ. 2556 สมเด็จพระราชินีนาถเบียทริกซ์แห่งเนเธอร์แลนด์ ทรงประกาศว่า พระองค์จะสละราชสมบัติให้พระราชโอรสพระองค์โต นั้นคือ เจ้าชายวิลเลิม-อเล็กซานเดอร์ เจ้าชายแห่งออเรนจ์ เสด็จขึ้นครองราชย์ ทำให้พระองค์กลายเป็นสมเด็จพระราชาธิบดีพระองค์แรกในรอบ 120 ปี หลังการเสด็จขึ้นครองราชย์ของพระราชสวามี พระองค์จึงดำรงพระอิสริยยศ สมเด็จพระราชินีแห่งเนเธอร์แลนด์ ซึ่งพระองค์กลายเป็นสมเด็จพระราชินี(พระอัครมเหสี)พระองค์แรกในรอบ 120 ปี เช่นเดียวกัน
กีฬาสโนว์บอร์ดในโอลิมปิกเยาวชนฤดูหนาว 2020 – ประเภทบุคคลหญิง ฮาล์ฟไปป์
กีฬาสโนว์บอร์ดในโอลิมปิกเยาวชนฤดูหนาว 2020 ประเภทบุคคลหญิง ฮาล์ฟไปป์ เป็นการแข่งขันกีฬาสโนว์บอร์ดที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 20 มกราคม ค.ศ.2020 โดยได้จัดขึ้นที่ Leysin Park & Pipe ซึ่งการแข่งขันกีฬาสโนว์บอร์ดครั้งนี้มีนักกีฬาเข้าร่วมแข่งขัน 14 คน จาก 8 ประเทศ
เพนตาเอมีน(ไดไนโตรเจน)รูทีเนียม(II) คลอไรด์
เพนตาเอมีน(ไดไนโตรเจน)รูทีเนียม(II) คลอไรด์ (Pentaamine(dinitrogen)ruthenium(II) chloride) เป็นสารประกอบอนินทรีย์ที่มีสูตร [Ru(NH3)5(N2)]Cl2 เป็นของแข็งสีขาวโดยประมาณ แต่เป็นสารละลายที่มีสีเหลือง สารเชิงซ้อนประจุบวกมีความสำคัญเก่าแก่เป็นสารประกอบแรกที่มี N2 ผูกพันไปยังใจกลางโลหะ [Ru(NH3)5(N2)2+ ปรากฏโครงสร้างแปดด้านที่มีสัดส่วน C4v
หม่อมอุบล
หม่อมอุบล หรือ เจ้าจอมอุบล ปรากฏใน คำให้การชาวกรุงเก่า ว่า หม่อมเจ้าอภัย เป็นพระธิดาในกรมหมื่นเทพพิพิธ พระราชโอรสในสมเด็จพระเจ้าอยู่หัวบรมโกศ หลังการเสียกรุงศรีอยุธยาครั้งที่สอง ครอบครัวของกรมหมื่นเทพพิพิธจึงตกระกำลำบาก หม่อมอุบลได้ตกเป็นภรรยาของนายแก่น ชายสามัญชนที่เมืองนครราชสีมา สุดท้ายได้รับราชการเป็นบาทบริจาริกาในสมเด็จพระเจ้ากรุงธนบุรี ตามลำดับ หม่อมอุบลต้องโทษประหารชีวิตกับหม่อมฉิมบาทบริจาริกาอีกองค์หนึ่งด้วยการผ่าอกแล้วเอาเกลือทาจากข้อหาเป็นชู้กับฝรั่ง
ชีวิตช่วงต้น
หม่อมอุบลหรือหม่อมเจ้าอภัยเป็นพระบุตรคนหนึ่งจากทั้งหมดหกคนของกรมหมื่นเทพพิพิธ (พระนามเดิมพระองค์เจ้าแขก) กับนางห้ามไม่ปรากฏนาม นิธิ เอียวศรีวงศ์สันนิษฐานว่าพระองค์อาจมีเชื้อสายลาวผ่านพระอัยยิกาฝ่ายพระชนก
ก่อนหน้านี้กรมหมื่นเทพพิพิธเคยมีข้อหากบฏต่อสมเด็จพระเจ้าอยู่หัวบรมโกศผู้เป็นพระบิดา จึงถูกเนรเทศไปเกาะลังกา แต่กษัตริย์แห่งลังกาหวั่นเกรงเจ้านายพระองค์นี้มาก จึงเนรเทศกรมหมื่นเทพพิพิธออกจากเกาะ ซึ่งประจวบเหมาะกับการที่พม่ากำลังล้อมกรุงศรีอยุธยาในช่วงการเสียกรุงศรีอยุธยาครั้งที่สองจึงลักลอบเข้าอาณาจักรอยุธยาทางเมืองท่ามะริด แล้วรวบรวมสมัครพรรคพวกแถบหัวเมืองชายทะเลด้านตะวันออกไว้ได้ กรมหมื่นเทพพิพิธจึงยกทัพออกจากเมืองจันทบูรไปที่เมืองปราจิณ ต่อมาได้แอบส่งคนสนิทนำหม่อมห้ามและพระบุตรรวมไปถึงหม่อมอุบลหนีออกจากกรุงศรีอยุธยา ทางรัฐบาลอยุธยาเองก็ไม่ไว้ใจกรมหมื่นเทพพิพิธมากนักเพราะเป็นเจ้านายชั้นสูงมีคนเคารพนับถือมาก รัฐบาลจึงจัดทัพไปรบหมายจะชิงตัวกรมหมื่นเทพพิพิธ แต่การรบนั้นผลัดกันแพ้ผลัดกันชนะ แต่ที่สุดทัพของกรมหมื่นเทพพิพิธถูกทัพพม่าผลักออกไป แล้วถูกพม่าตีแตก กรมหมื่นเทพพิพิธจึงเสด็จขึ้นไปยังเมืองนครราชสีมาในฐานะเจ้านายชั้นสูงโดยปราศจากอำนาจทางทหาร และทิ้งสมัครพรรคพวกที่แตกฉานซ่านเซ็นไว้เบื้องหลัง แต่ในเวลาต่อมาพระองค์ได้เกลี้ยกล่อมผู้คนจำนวนหนึ่งให้ไปตีเมืองนครราชสีมาจนสำเร็จ แต่ในระยะเวลาอันสั้นก็ถูกพวกหลวงแพ่งน้องชายเจ้าเมืองนครราชสีมาคนเก่าชิงเมืองคืน พระโอรสและคนสนิทต่างถูกฆ่าตาย ลูกสาวเมียสาวของพระองค์ก็ถูกพวกของหลวงแพ่งจับไปทำเมียหมด โดยหม่อมอุบล แม้ตัวจะเป็นเจ้าแต่ก็ถูกนายแก่นชาวนครราชสีมาจับไปทำเมีย ส่วนหม่อมเสมนางห้ามคนหนึ่งของกรมหมื่นเทพพิพิธถูกกระทาชายชื่อนายย่นเอาไปทำเมีย พระยาศรีสุริยวงศ์เจ้าเมืองพิมายเองก็คิดตั้งตัวเป็นใหญ่ โดยใช้ประโยชน์ทางการเมืองของกรมหมื่นเทพพิพิธและมีแนวคิดที่จะฟื้นฟูอาณาจักรอยุธยาขึ้นใหม่ ทรงยอมเป็นหุ่นเชิดทางการเมืองให้กับก๊กเจ้าพิมาย ภายหลังกรมหมื่นเทพพิพิธให้พระยาศรีสุริยวงศ์และบุตรชายอีกสองคนสังหารหลวงแพ่ง นายแก่น และนายย่นจนตาย ด้วยเหตุนี้หม่อมอุบลจึงตกพุ่มม่าย ส่วนหม่อมเสมได้กลับเป็นเป็นนางห้ามในกรมหมื่นเทพพิพิธตามเดิม
ราชสำนักธนบุรีและจุดจบ
สมเด็จพระเจ้ากรุงธนบุรีทรงยกทัพมาตีเมืองพิมาย เพราะทรงหวั่นเกรงพระบารมีและสิทธิอันชอบธรรมในการสืบราชสันตติวงศ์ของกรมหมื่นเทพพิพิธ พระยาศรีสุริยวงศ์และพระยามหามนตรีบุตรชายคนโตถูกฆ่าตาย ส่วนพระยาวรวงศาธิราชบุตรคนเล็กหนีไปเมืองเสียมราฐสาบสูญไม่มีใครจับตัวได้ ในขณะที่กรมหมื่นเทพพิพิธและครอบครัวพยายามหลบหนีออกจากนครราชสีมาแต่ถูกขุนชนะ (ปิ่น) จับมาถวายพระเจ้ากรุงธนบุรี แต่ภายหลังถูกสำเร็จโทษ ส่วนหม่อมอุบลและหม่อมเสมนั้นสมเด็จพระเจ้ากรุงธนบุรีทรงรับเลี้ยงไว้เป็นบาทบริจาริกาต่อไป
กล่าวกันว่าหม่อมอุบลนั้นปรนนิบัติพัดวีพระราชสวามีเป็นอย่างดีจนเป็นที่ต้องพระราชหฤทัย ถวายงานคู่กับหม่อมฉิมธิดาเจ้าฟ้าจีดซึ่งรักใคร่เข้ากันได้ดีจึงให้บรรทมคู่ซ้ายขวา ดังปรากฏความใน จดหมายความทรงจำของพระเจ้าไปยิกาเธอ กรมหลวงนรินทรเทวี ระบุความไว้ว่า "...บุตรกรมหมื่นเทพพิพิธ หม่อมมงคล หม่อมพควม พี่หม่อมอุบล บุตรเจ้าฟ้าจีด [คือหม่อมฉิม] เลี้ยงเสมอกันทั้ง ๔ คน แต่โปรดหม่อมฉิม หม่อมอุบล ประทมอยู่คนละข้าง..." ด้วยเหตุนี้บรรดาเจ้าหญิงที่รับราชการเป็นบาทบริกาท่านอื่นเกิดคิดริษยา โดยเฉพาะหม่อมประทุม (นามเดิมหม่อมมิตร) เพ็ดทูลสมเด็จพระเจ้ากรุงธนบุรีว่าหม่อมฉิมและหม่อมอุบลเป็นชู้กับชิดภูบาลและชาญภูเบศร์มหาดเล็กฝรั่งที่คอยไล่จับหนูในราชสำนัก แล้วยังกล่าวหาอีกว่าฝรั่งสองคนนี้ยังเล่นชู้กับนางรำอีกสี่คน ดังปรากฏความว่า "...วิบัติหนูกัดพระวิสูตร รับสั่งให้ชิดภูบาล ชาญภูเบศร์ ฝรั่งคนโปรดทั้งคู่ให้เข้ามาไล่จับหนูใต้ที่เสวย (แล) ในที่ (บรรทม) ด้วย เจ้าประทุมทูลว่าฝรั่งเปนชู้กับหม่อมฉิม หม่อมอุบล กับคนรำ ๔ คน เปน ๖ คนด้วยกัน..."
สมเด็จพระเจ้ากรุงธนบุรีทรงมีพระดำรัสตรัสถาม แม้หม่อมอุบลจะทูลความจริงแต่พระราชสวามีก็มิทรงรับฟัง หม่อมฉิมซึ่งมีโวหารกล้าจึงเป็นผู้รับสัตย์แล้วกล่าวว่า "...ยังจะอยู่เปนมเหสีขี้ซ้อนฤๅ มาตายตามพ่อเจ้าเถิด..." เมื่อได้ยินความดังนั้นหม่อมอุบลจึงพลอยรับตาม ทั้งสองจึงถูกสำเร็จโทษโดยการเฆี่ยนแล้วเอาน้ำเกลือราดรด แล้วประหารชีวิตด้วยการผ่าอกเอาเกลือทา แล้วตัดมือตัดเท้าประจาน ซึ่งในขณะนั้นหม่อมอุบลมีครรภ์อยู่สองเดือน
หลังการสำเร็จโทษ สมเด็จพระเจ้ากรุงธนบุรีทรงไม่สบายพระทัย แล้วตรัสว่าจะตายตามหม่อมอุบล ร้อนไปถึงท้าวทรงกันดาล (ทองมอญ) และเตี่ยหม่อมทองจันทน์นิมนต์พระเข้ามาชุมนุมสงฆ์ถวายพระพรสมเด็จพระเจ้ากรุงธนบุรีเพื่อขอชีวิต เมื่อสมเด็จพระเจ้ากรุงธนบุรีกลับมามีสติสมประดีแล้วจึงพระราชทานเงินแก่ผู้ตามเสด็จ
เจ้าชายเจมีแห่งบูร์บง-ปาร์มา เคานต์แห่งบาร์ดี
เจ้าชายเจมีแห่งบูร์บง-ปาร์มา เคานต์แห่งบาร์ดี (His Royal Highness Prince Jaime Bernardo of Bourbon-Parma, Count of Bardi) เป็นพระโอรสพระองค์ที่ 3 ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ วิกตอเรีย เคอซิเวอร์ยัตช์ (ต่อมา เคาน์เตสวิกตอเรียแห่งบาร์ดี) มีพระธิดา 2 พระองค์
รถไฟเชื่อมท่าอากาศยาน
รถไฟเชื่อมท่าอากาศยาน หรือ รถไฟฟ้าเชื่อมท่าอากาศยาน เป็นระบบขนส่งทางรางประเภทหนึ่ง ซึ่งใช้ขนส่งผู้โดยสารไปยังท่าอากาศยานข้างเคียง ซึ่งให้บริการคนละประเภทกับรถโดยสารประจำทางเชื่อมท่าอากาศยาน
รถไฟฟ้าเชื่อมท่าอากาศยาน เป็นที่นิยมมากในประเทศแถบทวีปยุโรป ประเทศญี่ปุ่น และประเทศในทวีปเอเชียบางส่วน ข้อได้เปรียบคือ เป็นระบบขนส่งที่มีมลพิษน้อย สะดวก ปลอดภัย และรวดเร็ว
การ์ตูนล้อการเมือง
การ์ตูนล้อการเมือง (Political Cartoon) หรือ การ์ตูนบรรณาธิการ (Editorial Cartoon) คือภาพการ์ตูนที่วาดและตีพิมพ์ลงสื่อสิ่งพิมพ์ต่าง ๆ โดยใช้ทักษะทางศิลปะ, อติพจน์ และการเสียดสีเพื่อตั้งคำถามถึงผู้มีอำนาจและดึงดูดความสนใจต่อการทุจริต, ความรุนแรงทางการเมือง และประเด็นสังคมอื่น ๆ
ผู้บุกเบิกการ์ตูนล้อการเมืองคือเจมส์ กิลเรย์ ผู้อาศัยอยู่ในอังกฤษช่วงหลังคริสต์ศตวรรษที่ 18
จุดเริ่มต้น
การ์ตูนล้อการเมือง เกิดขึ้นครั้งแรกที่ประเทศอังกฤษ โดยชาวอังกฤษ ชื่อ เจมส์ กิลล์เรย์ (ค.ศ. 1757-1815) ได้เขียนภาพล้อเลียนพระบรมวงศานุวงศ์ของประเทศอังกฤษ ที่ใช้จ่ายอย่างฟุ่มเฟือย ศีลธรรมของชนชั้นสูง และการทำงานของรัฐบาล ทำให้ประชาชนคลายความเครียดจากภาวะสงครามในขณะนั้น
การ์ตูนล้อการเมืองในประเทศไทย
สำหรับในประเทศไทย การ์ตูนล้อการเมืองเริ่มขึ้นมาพร้อม ๆ กับวิวัฒนาการการ์ตูนในประเทศไทย ยิ่งโดยเฉพาะในยุครัชกาลที่ 6 ที่สื่อสิ่งพิมพ์และประชาธิปไตยเฟื่องฟู ในยุคนี้มีการ์ตูนล้อการเมืองเริ่มเป็นที่รู้จักอย่างแพร่หลาย
นอกจากนี้แล้วชาวญี่ปุ่นที่ชื่อ ไอ เคียว คาวา ซึ่งอาศัยอยู่ในเมืองไทยสนับสนุนให้ นักเขียนการ์ตูน วาดภาพการ์ตูนลงใน หนังสือพิมพ์ยาโมโต จวบจนสมัยรัชกาลที่ 7 การ์ตูนเริ่มซบเซาเนื่องจากเกิดสงครามโลกครั้งที่สอง เกิดปัญหาการขาดแคลนกระดาษพิมพ์
จนกระทั่งยุคการเปลี่ยนแปลงการปกครอง ใน พ.ศ. 2475 วงการการ์ตูนเริ่มฟื้นฟูขึ้นพร้อมกับเสรีภาพในการแสดงความคิดเห็นทางการเมือง แต่ก็มีการ์ตูนที่วาดล้อเลียนจนเกินขอบเขต ทำให้มีกฎหมายของคณะราษฎรออกมาควบคุม
หลังสงครามโลกครั้งที่สอง ประยูร จรรยาวงศ์ ได้วาดภาพการ์ตูนที่มีตัวแสดงชื่อ "ศุขเล็ก" ใช้เป็นสัญลักษณ์ประจำตัว เขียนการ์ตูนขำขันและการ์ตูนล้อการเมือง ได้รับรางวัลจากการประกวดการ์ตูนสันติภาพโลก เมื่อ พ.ศ. 2503 ที่นิวยอร์ก ชื่อภาพ การทดลองระเบิดปรมาณูลูกสุดท้าย (The Last Nuclear Test) และได้รับรางวัลแมกไซไซ ที่ประเทศฟิลิปปินส์
โปเกมอน เดอะมูฟวี่ ตอน ผจญภัยบนหอคอยปีศาจ
โปเกมอน เดอะมูฟวี่ ตอน ผจญภัยบนหอคอยปีศาจ เป็นภาพยนตร์โปเกมอนเดอะมูฟวี่ที่ 3 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 8 กรกฎาคม พ.ศ. 2543
ว่าน จื่อเหลียง
ว่าน จื่อเหลียง (เกิดเมื่อวันที่ 25 กรกฎาคม ค.ศ. 1957 ที่มณฑลกวางตุ้ง จีนแผ่นดินใหญ่) เป็นนักแสดงที่ได้รับความนิยมสูงสุดของวงการละครชุด-ละครซีรีส์ และวงการภาพยนตร์คนหนึ่งของเกาะฮ่องกง เขาได้รับการยอมรับและยกย่องในวงกว้างทั่วเอเชียว่าเป็น "นักแสดงเจ้าบทบาท" แห่งวงการบันเทิงฮ่องกง
ด้านการแสดงภาพยนตร์ เขาหันมาแสดงภาพยนตร์ในช่วงกลางทศวรรษที่ 80s แต่เริ่มมีผลงานโดดเด่นช่วงปลายยุค 80s มีผลงานแสดงนำเดี่ยวและร่วมกับนักแสดงชื่อดังหลายคน เช่น มีผลงานร่วมกับโจว เหวินฟะ ในภาพยนตร์เรื่อง ต้นตระกูลโหด (Tragic Hero ,1987) บริษัทโหด (Rich and Famous ,1987) ผลงานร่วมกับโจว ซิงฉือ ในเรื่อง โหดแค่แหลก (He Who Chases After The Wind ,1988) ผลงานร่วมกับหลิว เต๋อหัว ในเรื่อง ทะลุกลางอก (As Tears Go By ,1988) แหย่หางไอ้เข้ (Crocodile Hunter ,1989) หักเสือถึงเขี้ยว (China White ,1989) รวมหัวเป็นแก็งค์ ถึงจะแรงแล้วอยู่รอด (Gangland Odyssey ,1990) ฟ้านี้ใหญ่ได้คนเดียว (Casino Tycoon ,1992) เจาะเหลี่ยมคน 2 ตอน ถล่มลาสเวกัส (The Conmen in Vegas ,1999) เป็นต้น
ว่าน จื่อเหลียง เขาได้รับยกย่องในวงกว้างทั่วเอเชียว่าเป็น "นักแสดงเจ้าบทบาท" แห่งวงการบันเทิงฮ่องกง การแสดงแนวโอเวอร์แอ็คติ้ง และการแสดงออกทางสีหน้า แววตา ได้รับการยอมรับไปทั่วเอเชีย เขายังเป็นขวัญใจหรือไอดอล และเป็นต้นแบบการแสดงของนักแสดงชื่อก้องโลกอย่าง โจว ซิงฉือ และ หลิว เต๋อหัว อีกด้วย
ชีวิตส่วนตัว สมรสกับเถียน นิว (恬妞) ซึ่งเป็นนักแสดงเช่นกันในปี ค.ศ. 1992 และต่อมาในปี ค.ศ. 1996 ทั้งคู่ก็ได้หย่าร้างกัน ต่อมาว่าน จื่อเหลียง ได้สมรสใหม่กับ กัว หมิงหลี (郭明黎) ในปี ค.ศ. 2002 ปัจจุบัน มีปัญหาด้านสุขภาพ ไม่รับงานแสดงแล้ว
นิจยู
โปรเจกต์ Nizi
NiziU ถูกสร้างขึ้นผ่านการแสดงเรียลลิตี้โชว์ Nizi Project ซึ่งสตรีมมิ่งรายสัปดาห์ผ่าน Hulu Japan และในที่สุดก็กระจายไปทั่วโลกผ่านทางช่องทางการ Youtube ของเจวายพีเอนเตอร์เทนเมนต์ รายการนี้ได้รับตั้งชื่อโดยเจวายพัค เพื่อแสดงให้คนในกลุ่มได้เห็นสีสันที่แตกต่างกันเพื่อส่องแสงที่สวยงามในขณะที่รักษาสีสันของ JYP ให้ได้มาตรฐานที่สูงกว่าเดิมมากของ JYP Entertainment โดยร่วมมือกับค่ายเพลงโซนี่มิวสิกเจแปน
การแสดงถูกแบ่งออกเป็นสองฤดูกาล ฤดูกาลแรกแสดงออดิชั่นของสมาชิกที่คาดหวังทั่วญี่ปุ่นตัดผู้เล่นที่มีอนาคตเป็น 14 คนจากเด็กหญิง 26 คนที่ได้รับการคัดเลือกโดยพักจินย็อง ในขณะที่ฤดูกาลที่สองจะย้ายเด็กหญิงไปฝึกที่เกาหลีใต้เป็นเวลาหกเดือนและเปิดเผยผู้เล่นตัวจริงที่เป็นสมาชิกเก้าคน
ก่อนที่จะมีการแสดงสมาชิก NiziU หลายคนมีช่วงเวลาการฝึกอบรมหรือกิจกรรมความบันเทิงก่อนหน้านี้ในญี่ปุ่นและเกาหลีใต้ มายะ เคยเป็นเด็กฝึกหัดของวายจีเอนเตอร์เทนเมนต์ ในเครือ YG Japan ของญี่ปุ่น ขณะที่ มิอิฮิ มาโกะ และ ริมะ เคยเป็นผู้ฝึกหัดของเจวายพี มาก่อน ริมะ ยังเป็นลูกสาวของ ซีบรา แร็ปชาวญี่ปุ่นและนางแบบ นากะบายาชิ มิวะ อีกด้วย ริโอะ เคยเป็นเด็กฝึกหัดของ LDH และได้รับการเปิดตัวใน Bunnies ก่อนที่จะออกไปประกอบอาชีพด้านการแสดงแทน นินะ นำแสดงในการแสดงละครเพลงหลายเรื่องและในรายการทีวีอเมริกัน "Divine Shadow" หลังจากย้ายมาที่ญี่ปุ่นเธอปรากฏตัวในภาพยนตร์ญี่ปุ่นบางเรื่องและทำงานเป็นนักข่าวของรายการโทรทัศน์เพื่อการศึกษาของ NHK ชื่อซุยเซียน
เมื่อวันที่ 26 มิถุนายน 2020 ตอนสุดท้ายของ Nizi Project ทำให้ผู้เล่นตัวจริงเปิดตัวถูกเปิดเผยต่อสาธารณะ มันถูกเปิดเผยว่าโซนี่มิวสิกเจแปน จะร่วมจัดการกับ Nizi U กับเจวายพี และจะจัดการสิทธิ์การจำหน่ายของกลุ่มในอนาคตทั้งหมด
2020- ปัจจุบัน: เปิดตัวล่วงหน้ากับ Make You Happy
เมื่อวันที่ 26 มิถุนายน 2563 กลุ่มได้ปล่อยภาพแรกของพวกเขาสำหรับการเปิดตัว EP ก่อนหน้านี้ เมคยูแฮปปี้ ผ่านเว็บไซต์โซเชียลมีเดีย ทีเซอร์มิวสิกวิดีโอได้รับการปล่อยตัวเมื่อวันที่ 29 มิถุนายน 2563 อีพีดิจิตอลได้รับการเผยแพร่ล่วงหน้าเมื่อวันที่ 30 มิถุนายน 2563 ในญี่ปุ่นและ 1 กรกฎาคม 2563 ในระดับสากล
บันตูสถาน
บันตูสถาน (Bantustan หรือเรียกว่า มาตุภูมิบันตู) เป็นอาณาเขตที่ตั้งขึ้นเพื่อแยกประชากรผิวดำ ของแอฟริกาใต้และ แอฟริกาตะวันตกเฉียงใต้ (ปัจจุบันคือ นามิเบีย) เป็นส่วนหนึ่งของนโยบายการแบ่งแยกสีผิว ในประเทศแอฟริกาใต้ โดยบันตูสถานถูกสร้างขึ้น 10 แห่งในแอฟริกาใต้ และอีก 10 แห่งใน ทางใต้ตะวันตกแอฟริกาตะวันตกเฉียงใต้ที่อยู่ติดต่อกัน
ปลาอินซีเน็ตยักษ์
ปลาอินซีเน็ตยักษ์ หรือ ปลาอินซีเน็ตลาย (Streaked prochilodus, Curimbatá, Sábalo) เป็นปลาน้ำจืดชนิดหนึ่ง มีชื่อวิทยาศาสตร์ว่า Prochilodus lineatus อยู่ในวงศ์ปลาอินซีเน็ต (Prochilodontidae)
มีรูปร่างคล้ายกับปลาในสกุล Prochilodus ทั่วไป แต่มีลายขวางเป็นบั้ง ๆ ตลอดทั้งตัว ในปลาที่มีขนาดเล็ก ลำตัวมีเกล็ดขนาดเล็กสีเทาอมเขียว ส่วนท้องมีสีขาว เป็นปลาที่จัดได้ว่ามีขนาดใหญ่ที่สุดในสกุลและวงศ์นี้ โดยโตเต็มที่ยาวได้ถึง 80 เซนติเมตร แต่มีความยาวโดยเฉลี่ยประมาณ 50-60 เซนติเมตร น้ำหนักหนักได้ถึง 6 กิโลกรัม และแสดงลักษณะเด่นชัดของปลาที่โตเต็มวัยเมื่อมีความยาวได้ 30 เซนติเมตร
พบกระจายพันธุ์ในแม่น้ำปารานาในประเทศบราซิล มีพฤติกรรมชอบอาศัยอยู่ในน้ำลึกโดยดูดกินอินทรียวัตถุบริเวณพื้นน้ำเป็นอาหาร อพยพเข้าสู่แหล่งน้ำที่มีอุณหภูมิอบอุ่นเพื่อผสมพันธุ์และวางไข่ในช่วงฤดูใบไม้ผลิ ตัวผู้มีรูปร่างผอมบางกว่าตัวเมีย นับเป็นปลาเศรษฐกิจที่มีความสำคัญมากชนิดหนึ่งในภูมิภาคนี้ เพราะใช้บริโภคเป็นจำนวนมากในปี ๆ หนึ่ง เป็นน้ำหนักหลายพันตัน
นอกจากนี้แล้วยังนิยมตกกันเป็นเกมกีฬา และเลี้ยงกันเป็นปลาสวยงามด้วย ซึ่งนับได้ว่าเป็นปลาที่มีราคาค่อนข้างสูง เนื่องจากหาได้ยาก
จักรพรรดินีเอลีซาเบ็ทแห่งออสเตรีย
ดัชเชสเอลีซาเบ็ท อมาลี ออยเยนี ในบาวาเรีย (24 ธันวาคม ค.ศ. 1837 – 10 กันยายน ค.ศ. 1898) เป็นจักรพรรดินีแห่งออสเตรียและสมเด็จพระราชินีแห่งฮังการี จากการอภิเษกสมรสกับจักรพรรดิฟรันทซ์ โยเซ็ฟที่ 1 แห่งออสเตรียเมื่อวันที่ 24 เมษายน ค.ศ. 1854 จนกระทั่งถูกลอบปลงพระชนม์เมื่อปี ค.ศ. 1898
พระราชประวัติ
ดัชเชสเอลีซาเบ็ทเสด็จพระราชสมภพเมื่อวันที่ 24 ธันวาคม ค.ศ. 1837 ณ ปราสาทโพเซินโฮฟเซิน เมืองมิวนิก ราชอาณาจักรบาวาเรีย เป็นพระธิดาองค์ที่ 2 ในดยุกมัคซีมีลีอาน โยเซฟในบาวาเรีย (พระโอรสองค์เดียวในดยุกพีอุส เอากุสท์แห่งบาวาเรียและเจ้าหญิงอามาลี ลูอีเซอแห่งอาเรินแบร์ค) และเจ้าหญิงลูโดวีกาแห่งบาวาเรีย (พระราชธิดาในพระเจ้ามัคซีมีลีอานที่ 1 โยเซ็ฟแห่งบาวาเรียและคาโรลีเนอแห่งบาเดิน) เมื่อทรงพระเยาว์ พระองค์มีพระนามเล่นว่า ซีซี่ (Sisi) โดยพระองค์ทรงชอบเล่นผาดโผน ทรงม้าล่าสัตว์ และทรงหลงใหล สนพระทัยในธรรมชาติ พระองค์มีพระเชษฐา 2 พระองค์ พระเชษฐภคินี 1 พระองค์ พระอนุชา 2 พระองค์ และพระขนิษฐา 3 พระองค์ โดยพระบิดาและมารดานั้น โดยเฉพาะพระมารดา ทรงเข้มงวดเรื่องการจัดหาคู่ครองให้พระราชบุตร โดยครั้งแรกนั้น พระมารดาของพระองค์ทรงจัดหาคู่ครองให้ ดัชเชสเฮเลเนอ นั่นคือจักรพรรดิฟรันทซ์ โยเซ็ฟที่ 1 แห่งออสเตรีย พระโอรสในเจ้าหญิงโซฟี ผู้เป็นพระเชษฐภคินีของเจ้าหญิงลูโดวีกา และเป็นพระมาตุจฉาในดัชเชสเฮเลเนอ และดัชเชสเอลีซาเบ็ท โดยทั้ง 3 พระองค์นั้นเสด็จไปแปรพระราชฐานในรัฐอัปเปอร์ ออสเตรีย ประเทศออสเตรีย ตามคำทูลเชิญของเจ้าหญิงโซฟี โดยทั้ง 4 พระองค์ได้หวังว่า จักรพรรดิฟรันทซ์ โยเซ็ฟจะทรงสนพระราชหฤทัยในตัวดัชเชสเฮเลน ซึ่งขณะนั้น จักรพรรดิมีพระชนมายุ 23 พรรษา และดัชเชสเฮเลเนอมีพระชนมายุ 18 ชันษา แต่แทนที่พระองค์จะทรงเลือกดัชเชสเฮเลน ในการเป็นพระมเหสีนั้น พระองค์กลับเลือกดัชเชสเอลีซาเบ็ทแทน ซึ่งขณะนั้นพระองค์มีพระชนมายุเพียงแค่ 15 ชันษา การที่จักรพรรดิเลือกพระองค์เป็นองค์จักรพรรดินีมเหสีนั้น สร้างความประหลาดใจและเสียงคัดค้านจากพระมารดาของทั้งสอง โดยเฉพาะพระมารดาของจักรพรรดิฟรันทซ์ โยเซ็ฟที่ทรงไม่ชอบพระองค์ตั้งแต่ที่จักรพรรดิทรงเลือกที่จะอภิเษกสมรสด้วย หลังจากที่ทั้ง 2 พระองค์ทรงได้พบรู้จักและวิสาสะกันเพียงไม่กี่วัน
ทั้งสองพระองค์ทรงเข้าพิธีอภิเษกสมรสเมื่อวันที่ 24 เมษายน ค.ศ. 1854 ณ มหาวิหารเซนต์ สเตฟาน กรุงเวียนนา โดยหลังจากที่พระองค์ทรงเป็นจักรพรรดินีแห่งออสเตรียแล้ว พระองค์ทรงถูกกีดกัน กลั่นแกล้งต่าง ๆ นานา โดยอาร์ชดัชเชสบางพระองค์ รวมทั้งอาร์ชดัชเชสโซฟี พระสัสสุด้วย เพื่อลดความสำคัญของพระองค์ลงไป แต่พระองค์ก็ทรงได้รับความช่วยเหลือ และความเมตตาจากอาร์ชดยุกและอาร์ชดัชเชสหลายพระองค์ รวมทั้งพระสวามีของพระองค์ด้วย จักรพรรดิฟรันทซ์ โยเซ็ฟ และจักรพรรดินีเอลีซาเบ็ทมีพระราชโอรส 1 พระองค์ และพระราชธิดา 3 พระองค์
จักรพรรดินี
จักรพรรดินีเอลีซาเบ็ท ทรงได้ชื่อว่าเป็นพระจักรพรรดินีที่สิริโฉมงดงามที่สุดในโลก เพราะด้วยพระพักตร์ที่ทรงสิริโฉมงดงาม อีกทั้งพระเกศายาวเกือบจรดพระบาท โดยพระองค์มักจะไม่ออกงานสังคม หรือปฏิบัติพระราชกรณียกิจอันใด เหตุเนื่องจากทรงประทับอยู่แต่ในพระราชวังโฮฟบวร์ค เพื่อบำรุงความงามของพระองค์ โดยนาน ๆ ครั้ง พระองค์จะทรงยอมปรากฏพระองค์ต่อสาธารณชนสักครั้ง ทำให้ทุกครั้งที่เสด็จออกปรากฏพระองค์ พสกนิกรจะคอยรับเสด็จเพื่อชมพระโฉมของพระองค์อย่างแน่นขนัดทุกครั้ง อย่างเช่นครั้งหนึ่ง เสด็จพระราชดำเนินพร้อมกับสมเด็จพระราชสวามีไปยังมหาวิหารเซนต์ สเตฟาน กรุงเวียนนา ปรากฏว่าพสกนิกรมาเฝ้ารับเสด็จจำนวนมาก เหตุที่มาเฝ้ารับเสด็จก็เพราะเนื่องจากอยากเห็นความงามของพระองค์นั่นเอง
ด้วยความที่ทรงสิริโฉมงดงามนี่เอง ทำให้มีบรรดาอาร์ชดัชเชสหลายพระองค์ รวมทั้งอาร์ชดัชเชสโซฟี พระสัสสุที่ทรงไม่ชอบพระองค์มาตั้งแต่ต้น ทรงคอยให้ร้าย ทรงอิจฉา ริษยาพระองค์ตลอดเวลา ส่วนตัวพระองค์เองจึงทรงหลบพระองค์ไปแปรพระราชฐานที่ต่าง ๆ เช่นเกาะมาไดรา ประเทศโปรตุเกส ฮังการี ประเทศอังกฤษ หรือก็เกาะคอร์ฟู ประเทศกรีซ เพื่อทรงหลีกเลี่ยงเรื่องวุ่นวายทั้งหลายในราชสำนัก และเพื่อทรงพักผ่อนอีกทั้งบำรุงความงามของพระองค์ เพื่อเรียกความมั่นพระทัยในพระองค์กลับคืนมา นอกจากนี้ พระองค์ยังมีพระราชเสาวณีย์โปรดเกล้าโปรดกระหม่อมให้สร้างอาร์คิลลีออน ที่เกาะคอร์ฟูขึ้น เพื่อทรงใช้เป็นที่ประทับส่วนพระองค์ (หลังจากที่พระองค์ทรงสวรรคต จักรพรรดิวิลเฮ็ล์มทรงซื้อไว้เป็นพระราชฐานส่วนพระองค์) โดยเมื่อพระองค์ทรงประทับอยู่ในเกาะคอร์ฟู พระองค์จะมีพระราชเสาวณีย์โปรดให้ครูสอนภาษากรีกมาสอนพระองค์ และนอกจากนี้ พระองค์ยังทรงศึกษาประวัติศาสตร์และความเป็นอยู่ของประชาชน ทำให้พระองค์ทรงเป็นที่รู้จักของประชาชน โดยให้ความสำคัญมากพอๆกับพระมหากษัตริย์ และสมเด็จพระราชินีแห่งกรีซเลยทีเดียว
พระองค์ไม่ได้ทรงขึ้นชื่อลือชาในเพียงในเรื่องของความงาม เป็นเรื่องของการแต่งฉลองพระองค์ การลดน้ำหนัก และการออกกำลังพระวรกายของพระองค์อีกด้วย ซึ่งพระองค์จะทรงใช้เวลาส่วนใหญ่ทุ่มเทให้กับความงามของพระองค์ โดยจากหลักฐานทางประวัติศาสตร์กล่าวไว้ว่า พระกฤษฎี หรือบั้นเอวของพระองค์ทรงมีความยาวแค่ 20 นิ้ว หรือ 50 เซนติเมตร พร้อมกับความสูงของพระองค์ 172 เซนติเมตร และน้ำหนัก 50 กิโลกรัม ซึ่งในสมัยปัจจุบันเห็นว่าค่อนข้างน้อยสำหรับความสูงขนาดนี้ ซึ่งด้วยความที่พระองค์ทรงมัวแต่หมกมุ่นเรื่องของความงามงาม พระองค์ทรงไม่สนพระทัยที่ พระสวามีของพระองค์ทรงมีความสัมพันธ์ชู้สาวกับนักแสดงหญิง คาทารีนา ชแร็ท
ในปี ค.ศ. 1889 พระทัยของพระองค์แทบแตกสลาย เพราะเนื่องจากการเสด็จสวรรคตกะทันหันของพระราชโอรสเพียงพระองค์เดียว มกุฎราชกุมารรูดฌอล์ฟ ซึ่งสวรรคตด้วยทรงต้องพระแสงปืน โดยทรงยิงปลิดพระชนม์ชีพพระองค์เอง และนางสนมลับที่พระองค์ทรงมีความสัมพันธ์ลับด้วย บารอเนสมารี เวทเซรา โดยพระศพถูกพบที่คฤหาสน์ล่าสัตว์มาเยอร์ลิ่ง
หลังจากการสวรรคตของพระราชโอรสแล้ว พระองค์ก็ทรงประพาสแปรพระราชฐานเพื่อในการฟื้นฟูพระทัยให้กลับมาสู่สภาวะปกติ แทนที่พระองค์จะทรงปฏิบัติพระราชกรณียกิจต่างๆพร้อมพระราชสวามี พระองค์ทรงหันกลับมาทำการบำรุงความงามและพระเกศาดังเดิม…
การลอบปลงพระชนม์
เมื่อวันที่ 10 กันยายน ค.ศ. 1898 จักรพรรดินีเอลีซาเบ็ททรงถูกปลงพระชนม์ ณ เมืองเจนีวา ประเทศสวิตเซอร์แลนด์ ซึ่งขณะนั้น พระองค์กำลังทรงพักผ่อนแปรพระราชฐาน พร้อมด้วยนางกำนัลคนสนิท เคานท์เตสสตาร์เรย์ โดยทรงถูกมีดแทงกลางพระหทัยโดยนักอนาธิปไตยนิยม ลุยกี ลูเชนี โดยเมื่อลูเชนีถูกนำตัวขึ้นศาล เขากล่าวว่าจะปลงพระชนม์พระบรมวงศานุวงศ์ราชวงศ์ออร์เลอ็องของฝรั่งเศสเท่านั้น โดยเขาคิดว่าพระองค์คือพระบรมวงศานุวงศ์ฝรั่งเศส แต่หลังจากนั้น เขาพูดว่า "ฉันอยากฆ่าราชวงศ์ทุกคน ไม่ว่าจะเป็นใครก็ตาม" ศาลจึงตัดสินให้ประหารชีวิตลุยกี ลูเชนี
ส่วนพระศพของพระองค์ถูกย้ายมายังกรุงเวียนนา โดยเมื่อมาถึงตัวเมือง ประชาชนต่างมีความโศกเศร้าเสียใจเป็นอย่างยิ่ง และมาเฝ้ารับเสด็จเป็นครั้งสุดท้าย โดยเฉพาะกับจักรพรรดิฟรันทซ์ โยเซ็ฟ พระราชสวามี ผู้ทรงเหมือนพระหทัยแตกสลายไปตลอดกาล พระบรมศพถูกฝังที่อิมพีเรียล คริปต์ ซึ่งเป็นสถานที่ฝังพระศพพระบรมวงศานุวงศ์ออสเตรียมาช้านาน
กีฬาสโนว์บอร์ดในโอลิมปิกเยาวชนฤดูหนาว 2020 – ประเภทบุคคลชาย สโลปสไตล์
กีฬาสโนว์บอร์ดในโอลิมปิกเยาวชนฤดูหนาว 2020 ประเภทบุคคลชาย สโลปสไตล์ เป็นการแข่งขันกีฬาสโนว์บอร์ดที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 20 มกราคม ค.ศ.2020 โดยได้จัดขึ้นที่ Leysin Park & Pipe ซึ่งการแข่งขันกีฬาสโนว์บอร์ดครั้งนี้มีนักกีฬาเข้าร่วมแข่งขัน 22 คน จาก 15 ประเทศ
ผู้ที่ได้รับรางวัลชนะเลิศเหรียญทองคือ Dusty Henricksen นักกีฬาจากสหรัฐ
ต้นบุนนาควัดคุ้งตะเภา
ต้นบุนนาควัดคุ้งตะเภา เป็นต้นไม้ขนาดใหญ่ที่ได้รับประกาศขึ้นทะเบียนให้เป็นรุกขมรดกระดับประเทศโดยกระทรวงวัฒนธรรมในปี พ.ศ. 2562 ไม้ต้นมีอายุประมาณ 240 ปี จากขนาดเส้นรอบวง 3–4 เมตร ความสูง 25 เมตร ตำนานท้องถิ่นเชื่อว่าสมเด็จพระเจ้ากรุงธนบุรีทรงปลูกไว้เมื่อแรกสร้างวัดคุ้งตะเภาใน พ.ศ. 2313 นอกจากนี้ยังได้รับยกย่องให้เป็นบุนนาคพญาในวัดที่ใหญ่และเก่าแก่ที่สุดในหัวเมืองเหนือของสยาม
ประวัติ
บุนนาคนี้ยืนต้นอยู่ในวัดคุ้งตะเภา การปลูกต้นบุนนาคไว้ในวัดเป็นขนบการปลูกสมุนไพรเกสรทั้ง 5 ไว้ในวัดตามจารีตสุโขทัยโบราณจากหลักฐานในศิลาจารึกสุโขทัย เพื่อให้เป็นสมุนไพรรักษาโรคและเป็นต้นไม้มงคลประจำอาราม ที่ตั้งนี้ยังอยู่บริเวณริมแม่น้ำน่านสายเก่าอันเป็นที่ตั้งวัดคุ้งตะเภาเดิมในสมัยธนบุรี ซึ่งเป็นเส้นทางเดินทัพของสมเด็จพระเจ้ากรุงธนบุรีเมื่อคราวยกทัพมาปราบปรามชุมนุมเจ้าพระฝาง ในตำบลที่ตั้งพลับพลารับเสด็จพระตำหนักค่ายหาดสูงตามพระราชพงศาวดาร วัดคุ้งตะเภาปรากฏหลักฐานการสร้างวัดในปีเดียวกันนั้นหลังการชำระสงฆ์คราวปราบชุมนุมเจ้าพระฝางใน พ.ศ. 2313 และในบริเวณโดยรอบต้นบุนนาค ยังพบเศษอิฐและกระเบื้องดินเผาโบราณกระจัดกระจายอยู่ทั่วไปในระดับชั้นดินอีกด้วย
ตำนานเล่าสืบมาว่า สมเด็จพระเจ้ากรุงธนบุรีปลูกถวายไว้บูชาพระรัตนตรัยตั้งแต่แรกสร้างวัด พร้อมกับต้นโพธิ์สามเส้าที่ปลูกด้านริมแม่น้ำน่านด้านทิศเหนือของวัด (ปัจจุบันเหลือ 2 ต้น) โดยพระองค์ได้ทรงปลูกบุนนาคไว้ในทิศตะวันตกของวัดติดริมแม่น้ำน่านสายเก่า การปลูกไว้ในทิศดังกล่าวเป็นทิศปลูกต้นบุนนาคตามตำราโบราณ เพื่อให้อยู่คู่วัดปกป้องคุ้มครองและเป็นสิริมงคลสำหรับวัดและชาวบ้าน
ปัจจุบันหลังแม่น้ำน่านเปลี่ยนเส้นทางห่างจากท่าน้ำวัดเดิมไปกว่า 1 กิโลเมตร และมีการตัดถนนสายเอเชียในประมาณ พ.ศ. 2520 ทำให้หน้าวัดกลายเป็นหลังวัด ต้นบุนนาคหน้าวัดจึงเปลี่ยนสถานะมาอยู่หลังวัด พร้อม ๆ กับการสิ้นสุดเส้นทางสัญจรทางน้ำ และทางบกโบราณ เส้นเลียบน้ำน่าน บุ่งวังงิ้ว-พระฝาง ที่เคยใช้สัญจรกันมาตั้งแต่สมัยธนบุรี เหลือเพียงเรื่องเล่าในความทรงจำของปู่ย่าตายาย และต้นบุนนาคโบราณที่ยังยืนต้น เป็นประจักษ์พยานความเก่าแก่ทรงคุณค่าของชุมชนและวัดคุ้งตะเภามาจนปัจจุบัน
อายุ
จากการประเมินอายุของเจ้าหน้าที่ป่าไม้สำนักงานทรัพยากรธรรมชาติและสิ่งแวดล้อมจังหวัดอุตรดิตถ์ และนักวิชาการด้านพฤกษศาสตร์จากมหาวิทยาลัยนเรศวร ซึ่งได้วัดขนาดต้นบุนนาควัดคุ้งตะเภาในต้นปี พ.ศ. 2562 พบเส้นรอบวงวัดจากพื้นดิน 1.30 เมตร ตามหลักวิชาการ ได้เส้นรอบวง 3.6 เมตร ความสูง 25–30 เมตร ทรงพุ่มกว้าง 8–10 เมตร โดยคำนวณจำนวนปีของบุนนาควัดคุ้งตะเภาโดยการนำค่าประมาณตามหลักวิชาการ ได้ค่าเท่ากับ 240 ปี ใกล้เคียงกับอายุของวัดตามหลักฐานลายลักษณ์อักษรคือ ปี พ.ศ. 2313
การขึ้นทะเบียน
ต้นบุนนาควัดคุ้งตะเภาได้รับการพิจารณาจากกรมส่งเสริมวัฒนธรรม กระทรวงวัฒนธรรม ประกาศยกย่องให้เป็น 1 ใน 88 ต้นไม้รุกขมรดกของแผ่นดิน โดยผ่านหลักเกณฑ์การพิจารณาให้เป็นต้นไม้รุกขมรดกที่มีคุณค่าของชาติ ทั้งในด้านอายุ ความหายาก และขนาด รวมถึงสุนทรียศาสตร์ พฤกษศาสตร์ นิเวศวิทยา และคุณค่าทางประวัติศาสตร์ ที่มีลักษณะเฉพาะเป็นเอกลักษณ์ มีการประกาศขึ้นทะเบียนเมื่อวันที่ 11 เมษายน พ.ศ. 2562 จัดเป็นเป็น 1 ใน 4 รุกขมรดกสำคัญของจังหวัดอุตรดิตถ์
ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ (เส้นทางหลัก)
หน้านี้สรุป เส้นทางหลัก แต่ละนัดของ ยูฟ่ายูโรปาลีก ฤดูกาล 2019–20 รอบคัดเลือกและรอบเพลย์ออฟ.
แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).
สรุปผลการแข่งขัน
<section begin=PR />
หมายเหตุ <section end=PR />
แมตช์
''รวมผลสองนัด เสมอ 2–2. พรอเกรส ไนเดอร์คอร์น ชนะด้วยกฏประตูทีมเยือน.''
รวมผลสองนัด เอนกอร์ดานี ชนะ 3–1.
รวมผลสองนัด ยูโรปา ชนะ 6–3.
รวมผลสองนัด บอลลีเมนา ยูไนเต็ด ชนะ 2–0.
รวมผลสองนัด เซนต์ โจเซฟส์ ชนะ 3–1.
รวมผลสองนัด เคไอ คลาคส์วิค ชนะ 9–1.
รวมผลสองนัด คลิฟตันวิลล์ ชนะ 4–0.
สรุปผลการแข่งขัน
<section begin=Q1 />
หมายเหตุ <section end=Q1 />
แมตช์
รวมผลสองนัด มัลเมอ เอฟเอฟ ชนะ 11–0.
รวมผลสองนัด คอนนาห์ส ควูไอย์ โนแมดส์ ชนะ 3–2.
รวมผลสองนัด คูพีเอส ชนะ 3–1.
รวมผลสองนัด แชมร็อก โรเวอส์ ชนะ 4–3.
รวมผลสองนัด ออร์ดาบาซี ชนะ 3–0.
รวมผลสองนัด แลเกีย วอร์ซอ ชนะ 3–0.
รวมผลสองนัด ซีเอสเคเอ โซเฟีย ชนะ 4–0.
''รวมผลสองนัด เสมอ 3–3. กซิรา ยูไนเต็ด ชนะด้วยกฏประตูทีมเยือน.''
รวมผลสองนัด ฟลอรา ชนะ 4–2.
รวมผลสองนัด มัคคาบี ไฮฟา ชนะ 5–2.
รวมผลสองนัด เดเบรเซน ชนะ 4–1.
รวมผลสองนัด คูคาริคกิ ชนะ 8–0.
''รวมผลสองนัด เสมอ 1–1. เจอูเนสเซ เอสช์ ชนะด้วยกฏประตูทีมเยือน.''
รวมผลสองนัด เอฟซีเอสบี ชนะ 4–1.
รวมผลสองนัด บรอนด์บี ชนะ 4–3.
รวมผลสองนัด โมลด์ ชนะ 7–1.
รวมผลสองนัด เรนเจอส์ ชนะ 10–0.
รวมผลสองนัด พรอเกรส ไนเดอร์คอร์น ชนะ 3–2.
รวมผลสองนัด ซรินจ์สกี มอสตาร์ ชนะ 6–0.
รวมผลสองนัด เฟเฮอร์วาร์ ชนะ 5–1.
รวมผลสองนัด ชัคห์ตียอร์ ซอลีกอร์สค์ ชนะ 2–0.
รวมผลสองนัด โอลิมปิยา ลูบลิยานา ชนะ 4–3.
รวมผลสองนัด อาลาชเคิร์ต ชนะ 6–1.
''รวมผลสองนัด เสมอ 2–2. สปาร์ตัก เตอร์นาวา ชนะลูกโทษ 3–2.''
รวมผลสองนัด ชิคูรา ซัชเคเร ชนะ 4–2.
รวมผลสองนัด ดินาโม ทบิลีซี ชนะ 7–0.
รวมผลสองนัด ไครัต ชนะ 4–2.
''รวมผลสองนัด เสมอ 3–3. ดีเอซี ดูนัจสกา สเตรดา ชนะด้วยกฏประตูทีมเยือน.''
รวมผลสองนัด อาพอลลอน ลิมาสซอล ชนะ 6–0.
รวมผลสองนัด Ventspils ชนะ 3–1.
''รวมผลสองนัด เสมอ 4–4. เซนต์ยาร์นาน ชนะด้วยกฏประตูทีมเยือน.''
รวมผลสองนัด เฮาเกซุนด์ ชนะ 6–1.
''รวมผลสองนัด เสมอ 1–1. เคไอ คลาคส์วิค ชนะด้วยกฏประตูทีมเยือน.''
รวมผลสองนัด ไอเอฟเค นอร์โคปิง ชนะ 4–1.
รวมผลสองนัด อาเบอร์ดีน ชนะ 4–2.
รวมผลสองนัด ดอมซาเล ชนะ 5–3.
รวมผลสองนัด ฮาโปเอล เบียร์ เชวา ชนะ 2–1.
รวมผลสองนัด บูดุคนอสต์ พอดกอริซา ชนะ 6–1.
รวมผลสองนัด ยูนิเวร์ซิตาเตีย ไครโอวา ชนะ 6–4.
รวมผลสองนัด ปยูนิก ชนะ 5–4.
รวมผลสองนัด เออีเค ลาร์นากา ชนะ 2–0.
สรุปผลการแข่งขัน
<section begin=Q2 />
แมตช์
รวมผลสองนัด ฮาโปเอล เบียร์ เชวา ชนะ 3–1.
รวมผลสองนัด เนฟต์ชี บากู ชนะ 4–0.
รวมผลสองนัด อัสปัญญ็อล ชนะ 7–1.
รวมผลสองนัด อาโตรมิตอส ชนะ 5–3.
รวมผลสองนัด เฮาเกซุนด์ ชนะ 3–2.
รวมผลสองนัด เออีเค ลาร์นากา ชนะ 7–0.
รวมผลสองนัด แลเกีย วอร์ซอ ชนะ 1–0.
รวมผลสองนัด ซรินจ์สกี มอสตาร์ ชนะ 3–2.
รวมผลสองนัด ปยูนิค ชนะ 2–1.
รวมผลสองนัด บรอนด์บี ชนะ 5–3.
รวมผลสองนัด วาดุซ ชนะ 2–1.
รวมผลสองนัด ดินาโม ทบิลีซี ชนะ 5–0.
รวมผลสองนัด เยนิ มาลัตยาสปอร์ ชนะ 3–2.
รวมผลสองนัด มัลเมอ เอฟเอฟ ชนะ 5–4.
รวมผลสองนัด โมลด์ ชนะ 3–1.
รวมผลสองนัด อาเบอร์ดีน ชนะ 6–1.
รวมผลสองนัด เคเอเอ เกนต์ ชนะ 7–5.
รวมผลสองนัด ซอร์ยา ลูแฮนสค์ ชนะ 4–1.
''รวมผลสองนัด เสมอ 1–1. ซีเอสเคเอ โซเฟีย ชนะลูกโทษ 4–3.
รวมผลสองนัด โตรีโน ชนะ 7–1.
รวมผลสองนัด ลูเซิร์น ชนะ 2–0.
รวมผลสองนัด เรนเจอส์ ชนะ 2–0.
รวมผลสองนัด เวนท์สปิลส์ ชนะ 6–2.
รวมผลสองนัด สทราชบูร์ ชนะ 4–3.
รวมผลสองนัด มลาดา บอเลสลาฟ ชนะ 4–3.
รวมผลสองนัด อาพอลลอน ลิมาสซอล ชนะ 4–3.
รวมผลสองนัด อาแซด ชนะ 3–0.
รวมผลสองนัด เอฟซีเอสบี ชนะ 5–3.
''รวมผลสองนัด เสมอ 3–3. โลโคโมทิฟ พลอฟดิฟ ชนะด้วยกฏประตูทีมเยือน.''
รวมผลสองนัด วุลเวอร์แฮมป์ตัน วอนเดอเรอส์ ชนะ 6–1.
รวมผลสองนัด อาริส ชนะ 1–0.
รวมผลสองนัด วิตอเรีย เด กิมาไรส์ ชนะ 5–0.
''รวมผลสองนัด เสมอ 0–0. ยูนิเวร์ซิตาเตีย ไครโอวา ชนะลูกโทษ 3–1.''
รวมผลสองนัด ปาร์ตีซาน ชนะ 4–0.
สรุปผลการแข่งขัน
<section begin=Q3 />
แมตช์
รวมผลสองนัด ฮาโปเอล เบียร์ เชวา ชนะ 4–2.
รวมผลสองนัด โตรีโน ชนะ 6–1.
''รวมผลสองนัด เสมอ 2–2. อันท์เวิร์ป ชนะด้วยกฏประตูทีมเยือน.''
รวมผลสองนัด อาพอลลอน ลิมาสซอล ชนะ 5–2.
รวมผลสองนัด บรากา ชนะ 7–3.
รวมผลสองนัด โมลด์ ชนะ 4–3.
รวมผลสองนัด สทราชบูร์ ชนะ 2–0.
รวมผลสองนัด สปาร์ตัค มอสโก ชนะ 5–3.
รวมผลสองนัด เอฟซีเอสบี ชนะ 1–0.
รวมผลสองนัด วุลเวอร์แฮมป์ตัน วอนเดอเรอส์ ชนะ 8–0.
รวมผลสองนัด เรนเจอส์ ชนะ 7–3.
รวมผลสองนัด อาแซด ชนะ 4–0.
รวมผลสองนัด เคเอเอ เกนต์ ชนะ 4–1.
รวมผลสองนัด เปเอสเฟ ไอนด์โฮเฟิน ชนะ 1–0.
รวมผลสองนัด ริเยกา ชนะ 4–0.
รวมผลสองนัด ไอน์ทรัคท์ ฟรังค์ฟวร์ท ชนะ 6–0.
รวมผลสองนัด ปาร์ตีซาน ชนะ 3–2.
รวมผลสองนัด มัลเมอ เอฟเอฟ ชนะ 3–1.
รวมผลสองนัด ซอร์ยา ลูแฮนสค์ ชนะ 2–1.
รวมผลสองนัด บีไน เยฮูดา ชนะ 4–3.
รวมผลสองนัด อัสปัญญ็อล ชนะ 6–0.
รวมผลสองนัด แทรบซอนสปอร์ ชนะ 4–3.
รวมผลสองนัด อาเอก เอเธนส์ ชนะ 3–1.
สรุปผลการแข่งขัน
<section begin=PO />
แมตช์
รวมผลสองนัด วุลเวอร์แฮมป์ตัน วอนเดอเรอส์ ชนะ 5–3.
รวมผลสองนัด เรนเจอส์ ชนะ 1–0.
รวมผลสองนัด วิตอเรีย เด กีมาไรช์ ชนะ 1–0.
รวมผลสองนัด เปเอสเฟ ไอนด์โฮเฟิน ชนะ 7–0.
รวมผลสองนัด ไฟเยอโนร์ด ชนะ 6–0 .
รวมผลสองนัด เคเอเอ เกนต์ ชนะ 3–2.
รวมผลสองนัด อัสปัญญ็อล ชนะ 5–3.
รวมผลสองนัด บรากา ชนะ 3–1.
รวมผลสองนัด มัลเมอ เอฟเอฟ ชนะ 4–0.
รวมผลสองนัด ไอน์ทรัคท์ ฟรังค์ฟวร์ท ชนะ 3–1.
รวมผลสองนัด อาแซด ชนะ 5–2.
แขวงบางยี่ขัน
บางยี่ขัน เป็นเขตการปกครองระดับแขวงหนึ่งในสี่แห่งของเขตบางพลัด กรุงเทพมหานคร
ที่ตั้งและอาณาเขต
แขวงบางยี่ขันตั้งอยู่ริมฝั่งตะวันตกของแม่น้ำเจ้าพระยา ทางตอนใต้ของเขตบางพลัด มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
การเพาะเลี้ยงเนื้อเยื่อ
การเพาะเลี้ยงเนื้อเยื่อ (tissue culture)เป็นการเพาะเลี้ยงเนื้อเยื่อหรือเซลล์ที่แบ่งมาได้จากสิ่งมีชีวิต ซึ่งมักเพาะเลี้ยงบนอาหารเลี้ยงเชื้อซึ่งเป็นอาหารเหลวหรือวุ้น ในภาษาอังกฤษ tissue culture (เพาะเลี้ยงเนื้อเยื่อ) มักหมายถึงการเพาะเลี้ยงเนื้อเยื่อสัตว์ หากหมายถึงพืชมักเรียกจำเพาะเจาะจงว่า Plant Tissue Culture (การเพาะเลี้ยงเนื้อเยื่อพืช) เป็นต้น
อ้างอิง
การเพาะเลื้ยงเนื้อเยื่อของกล้วย
เจ้าชายออกุส ดยุกแห่งดัลลันด์
เจ้าชายออกุส ดยุกแห่งดัลลันด์ (Prince August, Duke of Dalarna) เป็นพระราชปนัดดาบุญธรรมของจักรพรรดินโปเลียนที่ 1 เเห่งฝรั่งเศส
พระประวัติ
เจ้าชายกุสตาฟ ทรงเป็นพระราชโอรสพระองค์สุดท้อง ใน พระเจ้าออสการ์ที่ 1 แห่งสวีเดน กับ โจเซฟีนแห่งเลาทช์เทนเบิร์ก สมเด็จพระราชินีแห่งสวีเดน ทรงเป็นพระราชอนุชาในพระมหากษัตริย์สวีเดน 2 พระองค์ คือ
การศึกษา
พระองค์ทรงศึกษาใน มหาวิทยาลัยอัปป์ลันด์ ตั้งแต่ปี ค.ศ. 1849 - 1853 และไม่นานพระองค์ได้กลายเป็นสมาชิกราชบัณฑิตยสถานวิทยาศาสตร์แห่งสวีเดน
เสกสมรส
พระองค์ทรงเสกสมรสกับ เจ้าหญิงเทเรซาแห่งซัคเซิน-อัลเทนบูร์ก (ต่อมาเป็น:ดัชเชสแห่งดัลลันด์) แต่ไม่ทรงมีพระบุตรร่วมกัน
สิ้นพระชนม์
พระองค์สิ้นพระชนม์จากพระอาการพระปัปผาสะบวม ณ กรุงสต็อกโฮล์ม
จักรวรรดิกาสนาวิยะห์
กาสนาวิยะห์ (, Ghaznavids) เป็นราชวงศ์อิสลาม และเปอร์เชียของชนเตอร์กิกมามลุค ผู้รุ่งเรืองระหว่าง ค.ศ. 975 จนถึง ค.ศ. 1187 และปกครองส่วนใหญ่ของเปอร์เชีย, ทรานสอ็อกซาเนียและทางตอนเหนือของอนุทวีปอินเดีย จักรวรรดิกาสนาวิยะห์มีศูนย์กลางอยู่ที่กาสนีที่ตั้งอยู่ในอัฟกานิสถานปัจจุบัน การที่มีอิทธิพลทั้งทางการเมืองและวัฒนธรรมจากอาณาจักรก่อนหน้านั้น - จักรวรรดิซามานิยะห์ - กาสนาวิยะห์เตอร์กิกจึงกลายมาเป็นเปอร์เชีย
8½
8½ ได้รับการเสนอชื่อเข้าชิง 5 รางวัลออสการ์ และได้รับ2 รางวัล คือ รางวัลภาพยนตร์ภาษาต่างประเทศยอดเยี่ยม และรางวัลการออกแบบเครื่องแต่งกาย (ภาพยนตร์ขาวดำ)
ฉัตรชัย พรหมเลิศ
ฉัตรชัย พรหมเลิศ (เกิด 19 กุมภาพันธ์ พ.ศ. 2504) เป็นข้าราชการพลเรือนชาวไทย ดำรงตำแหน่งกรรมการผู้ทรงคุณวุฒิในคณะกรรมการข้าราชการตำรวจ อดีตปลัดกระทรวงมหาดไทย เป็นอดีตอธิบดีกรมป้องกันและบรรเทาสาธารณภัย และอดีตผู้ว่าราชการจังหวัดลพบุรี
ประวัติ
ฉัตรชัย พรหมเลิศ มีชื่อเล่นว่า ฉิ่ง ทำให้บรรดานักข่าวสายการเมืองเรียกติดปากว่า บิ๊กฉิ่ง เกิดเมื่อวันที่ 19 กุมภาพันธ์ พ.ศ. 2504 ที่อำเภอกาญจนดิษฐ์ จังหวัดสุราษฎร์ธานี ด้านชีวิตครอบครัวสมรสกับ ดร.ปฤถา พรหมเลิศ ประธานชมรมแม่บ้านมหาดไทย นายกสมาคมแม่บ้านมหาดไทย อดีตนายกเหล่ากาชาดจังหวัดลพบุรี
การศึกษา
ฉัตรชัย พรหมเลิศ จบการศึกษาระดับมัธยมศึกษาจาก โรงเรียนสามเสนวิทยาลัย ระดับปริญญาตรี รัฐศาสตรบัณฑิตและระดับปริญญาโท รัฐประศาสนศาสตรมหาบัณฑิต จาก คณะรัฐศาสตร์ จุฬาลงกรณ์มหาวิทยาลัย (สิงห์ดำ) รุ่น 32 ได้รับปริญญาดุษฎีบัณฑิตกิตติมศักดิ์ สาขารัฐประศาสนศาสตร์ จากคณะรัฐศาสตร์ มหาวิทยาลัยเวสเทิร์น และปริญญาสถาปัตยกรรมศาสตร์ดุษฎีบัณฑิตกิตติมศักดิ์ (สถาปัตยกรรม) จากมหาวิทยาลัยเทคโนโลยีราชมงคลธัญบุรี
รับราชการ
ฉัตรชัย พรหมเลิศ เริ่มต้นรับราชการครั้งแรกเมื่อวันที่ 13 สิงหาคม พ.ศ. 2527 ในตำแหน่งปลัดอำเภอ (เจ้าพนักงานปกครอง ระดับ 3) อำเภอดงหลวง จังหวัดมุกดาหาร จากนั้นจึงได้รับการแต่งตั้งให้ดำรงตำแหน่งสูงขึ้น จนกระทั่งได้รับแต่งตั้งจากตำแหน่งรองอธิบดีกรมป้องกันและบรรเทาสาธารณภัย และดำรงตำแหน่งผู้ว่าราชการจังหวัดลพบุรี เมื่อ พ.ศ. 2552 มีผลงานโดดเด่นในขณะนั้นคือ การสนับสนุนการแก้ไขปัญหาอุทกภัยในประเทศไทย พ.ศ. 2554 ก่อนที่ พ.ศ. 2555 จะได้ดำรงตำแหน่งอธิบดีกรมป้องกันและบรรเทาสาธารณภัยแทนนาย วิบูลย์ สงวนพงศ์ และ อดีตกรรมการศูนย์รักษาความสงบ (ศรส.)​ ในรัฐบาลของยิ่งลักษณ์ ชินวัตร
ฉัตรชัย พรหมเลิศ ได้รับการแต่งตั้งให้ดำรงตำแหน่งปลัดกระทรวงมหาดไทย ตั้งแต่วันที่ 1 ตุลาคม พ.ศ. 2560 และเป็นกรรมการในคณะกรรมการหลายคณะ (โดยตำแหน่ง) อาทิ คณะกรรมการหลักประกันสุขภาพแห่งชาติ คณะกรรมการสำรวจการกักตุนโภคภัณฑ์ และคณะกรรมการโรคติดต่อแห่งชาติ เป็นต้น ในปี พ.ศ. 2562 เขาเป็นปลัดกระทรวงมหาดไทยคนแรกที่เป็นกรรมการ ศูนย์คุณธรรม (องค์การมหาชน)
กีฬาเคอร์ลิงในโอลิมปิกฤดูหนาว 2018
กีฬาเคอร์ลิงในโอลิมปิกฤดูหนาว 2018 เป็นการแข่งขันกีฬาเคอร์ลิงในโอลิมปิกฤดูหนาว ที่จัดขึ้นในเมืองพย็องชัง, ประเทศเกาหลีใต้ ระหว่างวันที่ 8–25 กุมภาพันธ์ พ.ศ. 2561 โดยได้จัดแข่งขันขึ้นที่ ศูนย์กีฬาเคอร์ลิงคังนึง ซึ่งครั้งนี้เป็นครั้งที่ 7 ที่กีฬาเคอร์ลิงได้บรรจุในกีฬาโอลิมปิกฤดูหนาว
ฉัตรชัย พรหมเลิศ
รับราชการ
ฉัตรชัย พรหมเลิศ ได้รับมอบหมายให้ปฏิบัติหน้าที่ต่างๆ อาทิ เป็นหัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง​ กระทรวงมหาดไทย​ หัวหน้าผู้รับผิดชอบในการแก้ไขสถานการณ์​ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร หัวหน้าศูนย์ปฏิบัติการด้านมาตรการป้องกันและช่วยเหลือประชาชน หัวหน้าศูนย์ปฏิบัติการกระจายหน้ากากและเวชภัณฑ์สำหรับประชาชน ในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เป็นประธานกรรมการในคณะกรรมการการไฟฟ้าส่วนภูมิภาค เป็นประธานศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.)
กีฬาเคอร์ลิงในโอลิมปิกฤดูหนาว 2018
การแข่งขันกีฬาเคอร์ลิงครั้งนี้มีการแข่งขันทั้งหมด 3 รายการ คือ ประเภททีมชาย ประเภททีมหญิง และประเภททีมผสม โดยแต่ละรายการจะมีนักกีฬา 116 คน จาก 10 ประเทศ
ตารางการแข่งขัน
การแข่งขันกีฬาเคอร์ลิงจะเริ่มแข่งขันก่อนพิธีเปิดหนึ่งวัน และสิ้นสุดก่อนถึงพิธีปิดหนึ่งวัน ซึ่งเป็นกีฬาชนิดเดียวที่จัดแข่งขันทุกวัน
ฉัตรชัย พรหมเลิศ
รับราชการ
ฉัตรชัย พรหมเลิศ มีบทบาทในการสนับสนุนการดำเนินการเกี่ยวกับการระบาดทั่วของโควิด-19 ในประเทศไทย โดยได้รับแต่งตั้งให้เป็นกรรมการในคณะกรรมการกำกับดูแลด้านผู้ได้รับผลกระทบจากการแพร่ระบาดของโรคโควิด-19 เป็นกรรมการในคณะกรรมการขับเคลื่อนมาตรการบริหารเศรษฐกิจภายใต้ศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (โควิด-19) และใน วันที่ 5 พฤษภาคม ​2564​ ได้รับแต่งตั้ง​เป็น รองผู้อำนวยการ​ศูนย์บูรณาการแก้ไขสถานการณ์โควิด – 19 ในพื้นที่กรุงเทพมหานครและปริมณฑล